Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Abena Roma 5:1-21
5 E ico, apo nomba twalungamikilwa ku citetekelo,+ natube no mutende+ na Lesa muli Shikulwifwe Yesu Kristu,2 muli uyu wine e mo twatetekela no kuba na maka ya kupalama+ kuli Lesa no kupokelela icikuuku cakwe umo nomba twaiminina; kabili natwange, pe subilo+ lya kupokelela ubukata bwa kwa Lesa.3 Kabili te ico ceka, lelo natwange na lintu tuli mu bucushi,+ pantu twalishiba ukuti pa kuti kube ukushipikisha,+ kano kuli ubucushi;4 ukushipikisha na ko, e kulenga ukuti umuntu asuminishiwe;+ ukusuminishiwa na ko, kulenga ukuti umuntu abe ne subilo,+5 kabili isubilo taliseebanya iyo;+ pantu ukutemwa kwa kwa Lesa+ kwapongolokela mu mitima+ yesu ukupitila mu mupashi+ wa mushilo, uwapeelwe kuli ifwe.6 Pantu, cine cine, ilyo twali tucili abanaka,+ e lyo Kristu afwilile abashipepa ilyo inshita yafikile.+7 Pantu tacaseeka umuntu ukufwila uwalungama;+ lelo umuntu umusuma,+ napamo umo kuti apama ukumufwila.+8 Lelo Lesa alitulanga ukutemwa+ kwakwe pantu ilyo twali tucili ababembu, Kristu alitufwilile.+9 E ico, pali bufi, apo twalungamikilwa nomba ku mulopa wakwe,+ tukapusukila muli ena ilyo ubukali bwa kwa Lesa bukesa.+10 Pantu nga twabwelele kuli Lesa mu mfwa ya Mwana+ wakwe ilyo twali abalwani,+ pali bufi nomba apo twalibwelela kuli ena, tukapusukila mu mweo wa mwana wakwe.+11 Kabili te ico ceka, lelo tuleangila na muli Lesa pa mulandu wa kwa Shikulwifwe Yesu Kristu, muli uyo nomba twabwelela kuli Lesa.+12 E ico, filya ulubembu lwaingilile mu muntu+ umo pano calo ne mfwa+ yaingilile mu lubembu, e fyo ne mfwa yasalanganine ku bantu bonse pantu bonse balibembwike+—.13 Pantu ilyo kushali Amafunde ulubembu e ko lwali pano calo, lelo umuntu tabamulubulwisha pa lubembu ukushili amafunde.+14 Lelo, imfwa yalitekele ukufuma pali Adamu ukufika kuli Mose,+ na ku bashabembwike nga filya fyabembwike Adamu,+ uwaba icipasho ca wali no kwisa.+15 Lelo ifyafuma mu bupe tafyalingana ne fyafuma mu kulufyanya. Pantu nga ca kuti ukulufyanya kwa muntu umo e kwaleta imfwa ku bengi, icikuuku ca kwa Lesa no bupe bwakwe fyaletele amapaalo ku bengi.+ Ubu bupe bwapeelelwe pamo ne cikuuku ca kwa Lesa mu muntu+ umo Yesu Kristu.16 Kabili, ifyafuma mu bupe+ tafyalingana ne fyo cali ilyo umuntu umo abembwike.+ Pantu ubupingushi+ bwaishile pa kulufyanya kumo ukwalengele abengi ukuba no mulandu,+ lelo ubupe bwalengele abengi abali no mulandu ukuba abalungami.+17 Pantu nga ku kulufyanya kwa muntu+ umo imfwa yatekele+ muli uyo muntu, pali bufi abapokelela icikuuku+ ca kwa Lesa no bupe+ bwakwe ubwa bulungami bena bakacishapo ukuteka+ pa kuba abomi ukupitila mu muntu umo, Yesu Kristu.+18 E ico, kanshi, filya abantu ba misango yonse bapingwililwe+ ku cilubo ca muntu umo, e fyo abantu ba misango+ yonse bakalungamikilwa ku bumi+ ku bulungami+ bwa muntu umo.19 Pantu filya kuli bucintomfwa bwa muntu umo abengi+ balengelwe ababembu, e fyo mu cumfwila+ ca muntu umo e mo abengi+ bakalengelwa abalungama.+20 Awe Amafunde+ na yo yalishile pa kuti ukulufyanya kufule.+ Lelo uko ulubembu+ lwafulile, e ko icikuuku+ ca kwa Lesa cafulile ukucilapo.21 Ku bufwayo nshi? Ukuti, filya ulubembu lwatekele pamo ne mfwa,+ e fyo ne cikuuku+ ca kwa Lesa citeke pamo no bulungami ku kutwala abantu ku mweo wa muyayaya+ muli Yesu Kristu Shikulwifwe.
bem_Latn bem_Latn bem_Latn bem_Latn